CELEX: 62008FJ0052
Υπαλληλική υπόθεση
Υπάλληλοι
Αιτιολογία
Συμφέρον της υπηρεσιας

:
Η προσφυγή-αγωγή απορρίπτεται. Ο προσφεύγων-ενάγων φέρει το σύνολο των δικαστικών εξόδων.
Περίληψη
Υπάλληλοι – Οργάνωση των υπηρεσιών – Υπηρεσιακή τοποθέτηση των υπαλλήλων – Εξουσία εκτιμήσεως της Διοικήσεως
(Κανονισμός Υπηρεσιακής Καταστάσεως των υπαλλήλων, άρθρα 7 § 1, 10α και παράρτημα X)
Τα θεσμικά όργανα διαθέτουν ευρεία εξουσία εκτιμήσεως για την οργάνωση των υπηρεσιών τους σε συνάρτηση με την αποστολή που
τους έχει ανατεθεί και για την τοποθέτηση του προσωπικού που διαθέτουν προς εκπλήρωση της αποστολής αυτής, υπό τον όρο ότι
η τοποθέτηση αυτή πραγματοποιείται πρoς τo συμφέρoν της υπηρεσίας και τηρουμένης της αντιστοιχίας μεταξύ θέσεως και βαθμού.
Η εκ νέου τοποθέτηση προς το συμφέρον της υπηρεσίας δεν προϋποθέτει τη συμφωνία του υπαλλήλου. Εάν ίσχυε, η προϋπόθεση αυτή
θα συνεπαγόταν ανεπίτρεπτο περιορισμό της ελευθερίας των οργάνων να οργανώνουν τις υπηρεσίες τους και να προσαρμόζουν την
οργάνωση αυτή στην εξέλιξη των αναγκών.
Ειδικότερα, το άρθρο 7, παράγραφος 1, του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων (ΚΥΚ),
το οποίο αφορά την τοποθέτηση των υπαλλήλων προς το συμφέρον της υπηρεσίας, έχει εφαρμογή σε όσους υπαλλήλους έχουν τοποθετηθεί
εκτός Ευρωπαϊκής Ένωσης. Συγκεκριμένα, κατά το άρθρο 101α του ΚΥΚ, με την επιφύλαξη των λοιπών διατάξεων αυτού, εφαρμογή έχουν
οι ειδικές και κατά παρέκκλιση θεσπισθείσες διατάξεις οι οποίες ισχύουν για όσους υπαλλήλους είναι τοποθετημένοι σε τρίτη
χώρα και οι οποίες περιλαμβάνονται στο παράρτημα X του ΚΥΚ, τα άρθρα 2 και 3 του οποίου, περί κινητικότητας των υπαλλήλων,
παραπέμπουν στις λεπτομέρειες τις οποίες καθορίζει η αρμόδια για τους διορισμούς αρχή.
(βλ. σκέψεις 75 έως 77 και 111)
Παραπομπή:
ΔΕΚ: 24 Φεβρουαρίου 1981, 161/80 και 162/80, Carbognani και Coda Zabetta κατά Επιτροπής, Συλλογή 1981, σ. 543, σκέψη 28· 23
Μαρτίου 1988, 19/87, Hecq κατά Επιτροπής, Συλλογή 1988, σ. 1681, σκέψη 6· 12 Νοεμβρίου 1996, C‑294/95 P, Ojha κατά Επιτροπής,
Συλλογή 1996, σ. I‑5863, σκέψη 40
ΠΕΚ: 19 Ιουνίου 1997, T‑73/96, Forcat Icardo κατά Επιτροπής, Συλλογή Υπ.Υπ. 1997, σ. I‑A‑159 και II‑485, σκέψη 26· 22 Ιανουαρίου
1998, T‑98/96, Costacurta κατά Επιτροπής, Συλλογή Υπ.Υπ. 1998, σ. I‑A‑21 και II‑49, σκέψεις 33, 36 και 40